proxectonos/corpus_dominio_legal_administrativo_tmp huggingface dataset:
22/11/2022 | Administración LocalMunicipal
Narón
Intervención
Edicto aprobación dos padróns fiscais das taxas pola utilización das instalacións deportivas de novembro e adicional de outubro de 2022

A Xunta de Goberno Local en data 17/11/2022, acordou aprobar o padrón fiscal das taxas pola utilización das instalacións deportivas, do mes de novembro de 2022, por importe de 7.794,95 € e 43 recibos e o padrón fiscal adicional das taxas pola utilización das instalacións deportivas, do mes de outubro de 2022, por importe de 1.255,10 € e 18 recibos. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 17 de novembro de 2022 A alcaldesa Marián Ferreiro Díaz
22/11/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 10/11/2022 do Servizo Provincial da Axencia Galega de Infraestruturas da Coruña, pola que se acorda realizar o pagamento do xustiprezo de Xurado por expropiacións para a obra con clave AC/08/064.01.1, no concello de Santa Comba

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XURADO dos bens e dereitos afectados pola obra REFORMADO NUMERO 2 DO ACONDICIONAMENTO DA AC-406 PORTOMOURO-SANTA COMBA. TREITO: PARQUE EMPRESARIAL SANTA COMBA-ABUIN. (clave AC/08/064.01.1), no concello de SANTA COMBA que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 10 de novembro de 2022 O xefe do Servizo Rocio Mar Rossetti Olleta
22/11/2022 | Administración LocalMunicipal
Boqueixón
Expediente 2022/t017/000001. Conta xeral da entidade local Concello de Boqueixón. Exercicio 2021.

Unha vez rendida a conta xeral para o exercicio de 2021 e ditaminada pola Comisión Especial de Contas na sesión do día 16.11.2022, xunto co ditame e documentos que a xustifican, exponse ó público na Secretaría-Intervención, por un prazo de quince (15) días hábiles, que se computarán a partir do día seguinte ó da publicación deste anuncio no BOP, durante os que os interesados poderán formular por escrito as reclamacións, reparos ou observacións que coiden oportunas, tal e como sinala o artigo 212.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais Boqueixón, 17 de novembro de 2021. Manuel Fernández Munín, alcalde-presidente
22/11/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 10/11/2022 do Servizo Provincial da Axencia Galega de Infraestruturas da Coruña, pola que se acorda realizar o pagamento de xustiprezo de xurado por expropiacións para a obra con clave de obra AC/16/094.06, no Concello de Sada

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XURADO dos bens e dereitos afectados pola obra ITINERARIO PEONIL E CICLISTA NA AC-163 EN FONTAN (P. Q. 1+280-1+840) E NA AC-182 TREITO: MANDIN-AS TORRES (P. Q. 2+460-2+860). (clave AC/16/094.06), no concello de SADA que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 10 de novembro de 2022 O xefe do Servizo Sergio Julian Adcock Guamba
22/11/2022 | Administración LocalMunicipal
Camariñas
Anuncio de citación para o emprazamento de eventuais interesados no P. A. 0000207/2022 que se tramita no Xulgado Contencioso-Administrativo núm.4 da Coruña

O día 15 de novembro 2022 emitiuse resolución administrativa relativa ao anuncio de citación para o emprazamento de eventuais interesados no P. A. 0000207/2022 que se tramita no Xulgado Contencioso-Administrativo núm.4 da Coruña. A Alcaldía do Concello de Camariñas, FAI SABER: No Xulgado do Contencioso-Administrativo núm.4 da Coruña, séguese recurso contencioso-administrativo, procedemento abreviado número 0000207/2022, interposto por Dna Arturo Alejandro Bonino Villamizar, contra o Acordo de aprobación da Relación de Postos de Traballo do Concello de Camariñas. O devandito Xulgado, remite oficio a este Concello co fin de que se proceda ao emprazamento de todos os interesados, con base no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. O art.49 da Lei 29/1998, do 13 de xullo, reguladora da Xurisdición Contenciosa- Administrativa, establece que a resolución pola que se acorde remitir o expediente se notificará nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente; en tal caso, éste enviarase sen demora, e a xustificación das localizacións, unha vez se ultimen. Dando cumprimento á orde do Xulgado do Contencioso-Administrativo núm.4 da Coruña, emprázase aos eventuais interesados, mediante a publicación deste anuncio, por se puidese afectarlles a resolución que no seu momento se dite no recurso contencioso-administrativo Procedemento Abreviado nº 0000207/2022, interposto por Dna Arturo Alejandro Bonino Villamizar, contra a Relación de Postos de Traballo do Concello de Camariñas. PRAZO DA COMPARECENCIA: O prazo para comparecer ante o Xulgado do Contencioso-Administrativo núm.4, no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. LUGAR DA COMPARECENCIA: Xulgado do Contencioso-Administrativo núm.4 da Coruña, con sede na R/ Capitán Juan Varela s/n 3º andar (Edificio da antiga sede da Audiencia Provincial), A Coruña. Camariñas, 16 de novembro de 2022. A Alcaldesa Sandra Insua Rial
22/11/2022 | Administración LocalMunicipal
Monfero
Aprobación inicial modificación bases execución orzamento municipal 2022 expdte.2/2022

O Pleno desta Corporación, na sesión celebrada o día 16 de novembro de 2022, aprobou inicialmente o expediente de modificación das bases de execución do orzamento de 2022, consistente en incluír novas subvencións nominativas no exercicio de 2022, na súa base n.º 14, nomeada “Subvencións”, condicionando a dita aprobación á entrada en vigor do expediente de modificación de créditos núm.17/2022. En cumprimento do que dispón o artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese a información pública polo prazo de quince días hábiles, que se comezarán a contar desde o día seguinte á publicación deste anuncio no Boletín Oficial da Provincia, para que as persoas interesadas poidan examinalo e presentar as reclamacións que estimaren oportunas. Se logo de que transcorra o prazo non se presentou ningunha alegación, o expediente considerarase aprobado definitivamente. Monfero, 16 de novembro de 2022 O Alcalde Andres Feal Varela
22/11/2022 | Administración LocalMunicipal
Ortigueira
Intervención
Anuncio padrón Escola de Música mes outubro 2022

Por resolución da Alcaldía número 2022-1191 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MÚSICA DURANTE O MES DE OUTUBRO DO 2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 11 de novembro do 2022 O Alcalde, Juan Vicente Penabad Muras
18/11/2022 | Administración LocalMunicipal
Ferrol
Intervención
Aprobación inicial expedientes de modificación de crédito: n.º 108/2022, subexpediente suplemento de crédito n.º 08/2022, n.º 109/2022, subexpediente suplemento de crédito n.º 09/2022 e n.º 111/2022, subexpediente suplemento de crédito nº 10/2022

O Pleno da Corporación, na sesión celebrada o día 15 de novembro de 2022, aprobou inicialmente os seguintes expedientes de modificación de crédito: - Expediente de modificación de crédito Nº 108/2022, subexpediente de suplemento de crédito n.º 08/2022, por importe de 2.100.000,00 €, para “alumeado público” - Expediente de modificación de crédito Nº 109/2022, subexpediente de suplemento de crédito n.º 09/2022, por importe de 92.000,00 € para “teatro veciñal e adquisición de un dimmer para o teatro Jofre” - Expediente de modificación de crédito N.º 111/2022, subexpediente de suplemento de crédito n.º 10/2022, por importe de 100.000,00 € para a “adquisición de unha ambulancia asistencial” Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 16 de novembro de 2022 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
18/11/2022 | Administración LocalMunicipal
Miño
Anuncio de aprobación dos padróns do servizo de axuda no fogar (dependencia e libre concorrencia) do mes de outubro de 2022

Mediante Decreto de Alcaldía do 15 de novembro de 2022, aprobáronse os padróns/matrículas do: · Prezo Público pola Prestación do Servizo de Axuda no fogar de Libre Concorrencia. · Prezo Público pola Prestación do Servizo de Axuda no fogar Dependencia. Ámbolos dous correspondentes ao mes de outubro de 2022, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. Miño, 15 de novembro de 2022 O Alcalde Manuel Vázquez Faraldo
18/11/2022 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de outubro 2022

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de outubro 2022. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 14 de novembro de 2022 ó 24 de xaneiro de 2023, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 14 de novembro de 2022 O alcalde, Manuel Ruiz Rivas
18/11/2022 | Administración LocalMunicipal
Culleredo
Persoal e Organización
Lista provisional das/os aspirantes admitidas/os e excluídas/os ao proceso selectivo para a cobertura en propiedade dunha praza de enxeñeira/o industrial, funcionario/a de carreira, polo procedemento de oposición

Por resolución da concelleira delegada de Seguridade Cidadá e Persoal núm.2082/2022 de data 11/11/2022, resolveuse o seguinte: “Primeiro.- Aprobar a lista provisional das/dos aspirantes admitidas/os e excluídas/os provisionalmente do proceso selectivo para a cobertura en propiedade dunha praza de enxeñeira/o industrial de administración especial, subescala técnica, persoal funcionario de carreira, polo procedemento de oposición do Concello de Culleredo, de acordo co seguinte detalle: Segundo.- Os aspirantes excluídas/os provisionalmente disporán dun prazo de 10 días hábiles contados dende o seguinte ao da publicación da lista provisional de admitidas/os e excluídas/os provisionalmente no Boletín Oficial da Provincia para poder corrixir, no seu caso, o defecto que motivase a exclusión, conforme ao disposto no artigo 68 da Lei 39/2015, para a presentación de reclamacións. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124.2 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” O que se publica aos efectos do disposto no punto 4.1 das bases específicas desta convocatoria. Culleredo, a 15 de novembro de 2022 A concelleira delegada de Seguridade cidadá e Persoal Marta María Figueroa FuentesG$CDSRR P. D. (Resolución do 13.07.2020; BOP núm.114, do 23.07.2020)
18/11/2022 | Administración LocalMunicipal
A Capela
Aprobación do padrón fiscal do prezo público do Servizo de Axuda no Fogar outubro 2022

Aprobado por Resolución da Alcaldía n.º 2022-0531, do 14 de novembro, o padrón fiscal e as liquidacións integrantes del, do prezo público pola prestación do Servizo de Axuda no Fogar correspondente ao mes de outubro do exercicio 2022, a efectos da súa notificación colectiva, publícase este para o seu xeral coñecemento en cumprimento dos artigos 102.3 da Lei 58/2003, de 17 de decembro, Xeral Tributaria e 24 do Regulamento Xeral de Recadación, aprobado por Real Decreto 939/2005, de 29 de xullo. O devandito padrón e as liquidacións integrantes del, exporanse ao público por un prazo de vinte días a contar dende o seguinte ao da publicación do presente anuncio nas dependencias da Corporación, así como na súa sede electrónica. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía no prazo dun mes a contar dende o día seguinte ao de finalización do período de exposición pública, de acordo con canto establece o artigo 14.2. c) do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do mencionado tributo en: Oficina de Recadación: Casa do Concello Horario: de 8:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: — Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeira a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 15 de novembro de 2022 O alcalde Manuel Meizoso López
18/11/2022 | Administración LocalMunicipal
San Sadurniño
Resolución de Alcaldía núm.514/2022 de data 14 de novembro do Concello de San Sadurniño pola que, concluído o procedemento selectivo, noméase a Natalia Alves Novo, para cubrir a praza de administrativa

Por Resolución de Alcaldía núm.514/2022 de data 14 de novembro, unha vez concluído o proceso de selección, efectuouse o nomeamento de dona MABEL AIESTARAN DEL RUSTE, con DNI ***0764*S para o posto de ADMINISTRATIVA, grupo C1, nivel 17, vacante neste Concello e incluida na Oferta de Emprego Público de 2021. O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro, e artigo 25.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado polo Real Decreto 364/1995, de 10 de marzo. San Sadurniño, 15 de novembro de 2022 O Alcalde, Secundino García Casal
18/11/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución pola que se fai pública a relación de aprobados no proceso selectivo para prazas de oficial de imprenta

Por Resolución núm.47510/2022, do 16/11/2022, o Presidente da Deputación Provincial da Coruña, D. Elias Enrique Hedesa Simeon, aprobou a relación de aprobados no proceso selectivo para a cobertura de tres prazas de oficial de imprenta: “Logo de ver a proposta realizada polo tribunal cualificador do proceso selectivo para tres prazas de oficial de imprenta da Deputación da Coruña, que foi convocado por resolución da presidencia de 11 de maio de 2022 (BOE núm120 de 20/05/2022), de conformidade coas bases xerais aprobadas pola Xunta de Goberno en sesión ordinaria do 01/04/2022 e coas bases específicas aprobadas pola Xunta de Goberno en sesión ordinaria do 22/04/2022 (BOP número 81 do 29/04/2022) Primeiro. Publicar no BOP a relación de persoas aspirantes aprobadas que de seguido se relacionan para cubrir tres prazas de oficial de imprenta, de conformidade co disposto na base décimo sexta das bases xerais que rexen o dito proceso selectivo: Segundo. Os aspirantes propostos dispoñen dun prazo de vinte días naturais, contados dende o día seguinte a aquel en que se publique no Boletín Oficial da Provincia da Coruña esta listaxe definitiva de aspirantes aprobados, para entregar no Rexistro Xeral da Deputación Provincial da Coruña os documentos que se relacionan na base 16.3 das xerais reguladoras dos proceso selectivo.” A Coruña, 16 de novembro de 2022 O PRESIDENTE O SECRETARIO ACCTAL. PDF 26013/2019 do 29/07/2019 O DEPUTADO Antonio Leira Piñeiro Miguel Iglesias Martínez
18/11/2022 | Administración LocalMunicipal
A Coruña
Persoal
Nomeamento de 6 Técnicos/as Medios/as de Gestión, como persoal funcionario de carreira, promoción interna, C. E. 7/21

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 11 de novembro de 2022, resolveuse o seguinte: Primeiro.- Nomear persoal funcionario de carreira nas prazas de técnico/a medio/a de xestión (subgrupo A2), da escala de Administración xeral, subescala de xestión, ás persoas aspirantes aprobadas que se relaciona no anexo a esta resolución, ordenadas de acordo coa puntuación final obtida no proceso selectivo e con expresión dos destinos que se lles adxudican con carácter definitivo. Segundo.- Para adquirir a condición de persoal funcionario de carreira, as persoas anteriormente relacionadas deberán cumprir os requisitos esixidos no artigo 60 da Lei 2/2015, do 29 de abril, e tomar posesión no prazo dun mes, que comezará a computarse desde o día seguinte á publicación da correspondente resolución. Terceiro.- De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. A Coruña, 14 de novembro de 2022. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
18/11/2022 | Administración LocalMunicipal
A Coruña
Alcaldía
Nomeamento titular da Concellería de Seguridade Cidadá como representante da Administración Local na Xunta Local de Seguridade

A Alcaldía-Presidencia, ditou o DECRETO DEC/AYTO/8216/2022 de 4 de novembro de 2022: Por Real decreto 1087/2010, do 3 de setembro, aprobouse o regulamento que regula as Xuntas Locais de Seguridade. No seu art.5 apartado 1, no relativo á súa composición, sinálase que as mesmas estarán integradas polos seguintes membros d) Vogais da Administración Local: Tres representantes a designar polo Alcalde. Tras as eleccións municipais do 26 de maio de 2019, procedeuse a renovar os nomeamentos efectuados pola anterior Corporación e segundo o Decreto de data 06 de marzo de 2020, designouse como representante da Administración Local na Xunta Local de Seguridade, á persoa titular da Concellería competente en materia de mobilidade. Con data 1 de setembro de 2020, Alcaldía ditou o DECRETO 5749/2020, nomeamentos membros Xunta de Goberno e Áreas de goberno, como consecuencia do uso das atribucións legalmente conferidas á Alcaldía nos artigos 124.4 b), e) e k), 125 e 126 da Lei 7/1985 do 2 de abril. O DECRETO 5749/2020 resolveu establecer a Área de goberno de Relacións Institucionais, Turismo e Seguridade Cidadá, delegada no Concelleiro: Juan Ignacio Borrego Vázquez. ÚNICO.- Designar como representante da Administración Local na Xunta de Local de Seguridade á persoa titular da Concellería - delegada da área de Relacións Institucionais, Turismo e Seguridade Cidadá: Decebal Riveriego Zarif, en substitución do titular da Concellería - delegada, competente en materia de mobilidade. A Coruña, na data da sinatura electrónica do documento A Alcaldesa Inés Rey García” A Coruña, 7 de novembro de 2022 A Alcaldesa P. D. Gonzalo H. Castro Prado O Coordinador Xeral Municipal (PD Decreto 3847/2019. BOP 03/07/19)
18/11/2022 | Administración LocalMunicipal
Mugardos
Anuncio padrón polos servizos culturais, deportivos e de lecer outubro 2022

A resolución da Alcaldía núm.1075/15.11.2022 aprobou o padrón fiscal correspondente ao mes de outubro do exercizo 2022 das escolas municipais culturais e deportivas. Os padróns quedaran expostos ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Asinado dixitalmente polo Concelleiro Delegado de Facenda, Persoal e Participación Cidadá, José Miguel Mahía Prados, (Delegación da Alcaldía: R. A. 536/2021 de 24.05.2021) con data 9 de novembro de 2021.
07/11/2022 | Administración LocalMunicipal
Cambre
Publicación edicto do padrón do prezo público por actividades deportivas - Programa das Escolas de Actividade Física e Saúde ano 2021-2022 correspondente ao mes de outubro 2022

Por resolución da concelleira delegada núm.1871/2022 de data 29 de agosto de 2022, acordouse: PRIMEIRO: Aprobar o padrón do prezo público por actividades deportivas do Programa das Escolas de Actividade Física e Saúde ano 2021-2022 correspondente ao mes de outubro 2022 que comprende 211 recibos e 117 cotas cero por un importe total de mil trinta e seis euros con noventa e sete céntimos (1.036,97 €), desde Carlos Edgar Juanmarti Dafonte a Arturo Juan Hag Grasiot. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. A data de cargo dos recibos domiciliados será o 10 de novembro. Cambre, 2 de novembro de 2022 A concelleira delegada da área de Economía, Facenda e Recursos Humanos P. D (RA núm.1323/2019, do 1 de xullo) María Dolores Pan Lesta
07/11/2022 | Administración LocalMunicipal
Cambre
Aprobación inicial das bases da convocatoria pública de subvencións municipais a entidades sen fin de lucro 2022, así como a súa convocatoria

O Pleno municipal, na súa sesión ordinaria do día 27 de outubro de 2022, aprobou inicialmente as bases da convocatoria pública de subvencións municipais a entidades sen fin de lucro 2022, así como a súa convocatoria. Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, polo que se publicarán integramente no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á Base de Datos Nacional de Subvenciones (BDNS), co fin de que esta dea traslado do extracto da convocatoria ao BOP para a súa publicación, segundo o disposto no artigo 20.8 a) da Lei 38/2003, de 17 de novembro, xeral de subvencións. Poden consultar o texto íntegro das bases aprobadas polo Pleno municipal na sede electrónica municipal https://sede.cambre.es/, dentro do apartado denominado “Taboleiro de anuncios”, así como no taboleiro de anuncios municipal sito na casa do Concello (Rúa Adro, 1 - 15660 Cambre). Cambre, 2 de novembro de 2022 O alcalde Óscar A. García Patiño
07/11/2022 | Administración LocalMunicipal
Tordoia
Aprobación do padrón fiscal das taxas polo servizo de abastecemento de auga, saneamento e canon de auga 3º trimestre

Na Xunta de Goberno Local ordinaria que tivo lugar o 28/10/2022, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e canon da auga correspondente ao terceiro trimestre 2022.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.-Establecer o período de cobramento en período voluntario, que abranguerá dende o 30/09/2022 ó 30/11/2022. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5. Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso – administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso – administrativa. Tamén se poderá interpor calquera outro recurso que se estime conveniente. Tordoia, 2 de novembro de 2022 O alcalde, D. Eduardo Antonio Pereiro Liñares
07/11/2022 | Administración LocalMunicipal
Vimianzo
Modificación do artigo 5 da ordenanza fiscal número 8 reguladora do imposto de bens inmobles Expte:2022/G016/000001

Aprobación inicial da modificación do art.5 da Ordenanza fiscal núm.8 O Pleno do Concello de Vimianzo, en sesión ordinaria celebrada o día 3/11/2022 acordou aprobar inicialmente a modificación do art.5 da Ordenanza fiscal nº8, reguladora do imposto dos bens inmobles: e en cumprimento do art.49 da Lei 7/1985, Reguladora das Bases de Réxime Local e o 17 do Texto Refundido da Lei das Facendas Locais, ábrese un período de 30 días hábiles, contados a partir da inserción de este anuncio no B. O. P. para que calquera persoa física ou xurídica poida examinar o expediente na Secretaría deste Concello e formular as alegacións ou suxestións que se consideren oportunas. Así mesmo comunícase que transcorrido o devandito prazo sen que se produciran alegacións, a modificación da ordenanza considerarase aprobada definitivamente. Vimianzo, 4 de novembro de 2022 A Alcaldesa Mónica Rodríguez Ordoñez.
07/11/2022 | Administración LocalMunicipal
Fene
Secretaría
Anuncio aprobacón provisional da modificación da Ord. fiscal núm.19, reguladora da taxa pola prestación do servizo de colectores

O Pleno do Concello de Fene, na súa sesión extraordinaria do 28.10.2022, acordou aprobar provisionalmente a modificación da Ordenanza fiscal núm.19, reguladora da taxa pola prestación do servizo de colectores e estacións de bombeo das augas residuais vertidas á rede de saneamento municipal. Ábrese un período de exposición ao público por 30 días hábiles, a contar a partir do día seguinte á inserción deste anuncio no BOP, aos efectos de exame e presentación de reclamacións ou alegacións. No caso de que non se presenten reclamacións, os acordos iniciais devirán definitivos. Fene, 31 de outubro de 2022. Asinado dixitalmente en Fene polo alcalde Juventino José Trigo Rey.
07/11/2022 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar (SAF) correspondente ao mes de agosto de 2022

Mediante acordo da Xunta de Goberno Local de data 29 de setembro de 2022 aprobouse o padrón do prezo público pola prestación do servizo de axuda no fogar correspondente ao mes de agosto de 2022, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 2 de novembro de 2022 Asinado dixitalmente Adolfo Muiños Sánchez, Alcalde do Concello de Rianxo
07/11/2022 | Administración LocalMunicipal
Dumbría
Aprobación inicial suplemento de créditos nº 1/2022

O pleno do concello, en sesión celebrada o día 3 de novembro de 2022, aprobou inicialmente o expediente de modificación de créditos por suplemento de crédito 1/22. En cumprimento do disposto no art.169 do Real Decreto Lexislativo 2/2004 de 5 de marzo, exponse ó público por prazo de quince días hábiles contados dende o seguinte ao da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ao Sr. Alcalde do concello. Dumbría, 3 de novembro de 2022 O ALCALDE, José Manuel Pequeño Castro
07/11/2022 | Administración LocalMunicipal
Mazaricos
Delegación de atribucións no concelleiro D. Jorge Domingo Villar Cobas para a celebración de matrimonio civil

O Sr. alcalde o día 2 de novembro de 2022, ditou a resolución núm.227/2022, que a continuación se transcribe: Visto o expediente instruído no rexistro civil de Mazaricos para a autorización de matrimonio civil entre D. Haoran De Damas Palaghiu e Dª Alba Patricia Ubanell Samartino. Visto o disposto no artigo 51.1 do Código Civil, e de conformidade cos artigos 21.3 da Lei 7/1985, de 2 de abril, reguladora de Bases de réxime local e 43 do Rd 2568/1986, Regulamento de organización, funcionamento e réxime xurídico das entidades locais Primeiro.- Delegar no concelleiro D. Jorge Domingo Villar Cobas as atribucións que me corresponden para a celebración de matrimonio civil de D. Haoran De Damas Palaghiu e Dª Alba Patricia Ubanell Samartino o 12 de novembro de 2022, na casa do Concello de Mazaricos. Segundo.- Notifíquese aos interesados e publíquese no Boletín Oficial da provincia de Francisco Cesar Hormaetxea Garcia Gallardo. Terceiro.- Dar conta ao Pleno no primeira sesión que celebre.” Mazaricos, 2 de novembro de 2022 O alcalde Asdo. Juan José Blanco Riveiro
07/11/2022 | Administración LocalMunicipal
Teo
Aprobación definitiva expediente TC 3/2022

Téndose aprobado inicialmente polo Pleno da Corporación deste Concello en sesión de data 28/09/2022, o expediente de Transferencia de Crédito 03/2022 entre distintas Areas de gasto, e, dando cumprimento o disposto no artigo 179.4 do Real Decreto Lexislativo 2/2004, de 5 de marzo, cumprido o prazo de 15 días a efectos de exposición pública e posibles reclamacións sen que se teña presentado recurso algún, queda definitivamente aprobado o citado expediente, e remítese ó Boletín Oficial da Provincia a efectos da súa publicación, có resumo que de seguido se indica. Teo, 31 de outubro de 2022. O ALCALDE Rafael Sisto Edreira